b'\n_START_ARTICLE_\nAlbani (pleme)\n_START_PARAGRAPH_\nAlbani (gr\xc5\xa1ko: \xe1\xbc\x88\xce\xbb\xce\xb2\xce\xb1\xce\xbd\xce\xbf\xce\xaf) so bili ilirsko pleme, ki ga prvi\xc4\x8d omenja Ptolemaj in ga v svojem delu Geographica okrog leta 150 postavlja na ozemlje rimske province Makedonije. Ime Albani bi lahko izviralo iz latinske besede albus (beli) in bi tako lahko pomenilo ljudi, ki so oble\xc4\x8deni v bela obla\xc4\x8dila. Albanov ne moremo samoumevno povezovati s srednjeve\xc5\xa1kimi Arbanci - Albanci. Kljub temu obstaja mo\xc5\xbenost povezanosti med temi imeni: Albanci so se kot srednjeve\xc5\xa1ko ljudstvo oblikovali ravno na podro\xc4\x8dju, kjer so \xc5\xbeiveli Albani, in ravno na tem podro\xc4\x8dju je bilo dolgo \xc4\x8dasa sredi\xc5\xa1\xc4\x8de njihove dejavnosti.'